|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **4.** *Весна и торба*, Владимир Личина. | | | **Корелација**: унутарпредметна |
| **Облици рада:** фронтални, индивидуални | | | **Наставна средства**:читанка *Јабука на дар* | | | |
| **Циљ часа** | Читање и разумевање прозног текста. Усвајање нове лексике. | | | | | |
| **Кључне речи**: Весна, школска торба, разговор, непажња | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * разуме садржај кратког књижевног и по потреби адаптираног текста * прати временски след догађаја у књижевном тексту и одреди место догађаја/збивања; * опише главног јунака; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике*. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1. Наташа Добрић, Гордана Штасни**  (2019).Српски као нематерњи језик. Читанка за пети разред основне школе *Јабука на дар*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Води разговор у слободнијој форми који је заснован на искуству ученика. Модел за разговор:  Куда идеш сваког радног дана?  Шта носиш у школу?  Како се припремаш за школу?  **–** Покреће игру Отвори кутију која се налази на следећој адреси:  <https://wordwall.net/resource/18966392/%d0%b2%d0%b5%d1%81%d0%bd%d0%b0-%d0%b8-%d1%82%d0%be%d1%80%d0%b1%d0%b0>  – Усмерава рад ученика. | | | – Ученици учествују у разговору, одговарајући на питања или у виду краћег монолошког излагања као вид усмене вежбе.  – Играју игру *–* отварају кутије и именују предмете који се налазе у њима (*нова школска торба, оловке, ужина, књиге, свеске, стара школска торба*). | |
| **ГЛАВНИ ДЕО ЧАСА** | | – Наставља уводни разговор током којег семантизује нову лексику.  Наставник процењује које речи ће семантизовати на основу предзнања ученика. Препоручује се да за сваку семантизовану реч обезбеди минималан контекст (синтагма или реченица).  Пример:  Како изгледају торбе које си видео/видела на фотографијама?  ***нова школска торба***  ***стара школска торба***  Шта се десило старој школској торби?  Неко је ту торбу дуго носио у школу. Она је сада стара, остарила је.  ***остарити****, остарим*  Стара торба има и рупу, пукла је.  ***пући****, пукнем* (торба, шоља, телефон...)  Када се спремаш за школу, у торбу стављаш своје ствари. Шта радиш с њима кад дођеш из школе?  ***вадити****, вадим* (ствари из торбе)  – Најављује циљ часа и записује назив текста и име аутора на табли.  – Интерпретативно чита текст.  – Поставља основна питања која се односе на ликове из текста.  Ко је главни лик у овом тексту?  С ким она разговара?  – Проверава разумевање текста користећи задатке из уџбеника на 5. страни у делу методичке апаратуре под насловом *Разумео/разумела сам текст*.  – Проверава одговоре ученика.  – Разговара са ученицима о садржају текста на основу питања у уџбенику на страни 5.  – Разговара с ученицима о ликовима и њиховим особинама.  Модел за разговор:  У тексту Весна разговара са својом торбом. Ко започиње разговор? Ко је у тексту срећан, а ко несрећан? Зашто се торба обраћа Весни? Пронађи и прочитај наглас реченицу у којој се торба жали Весни. Зашто торба плаче и жали се?  Жалимо се некоме кад нам нешто смета, кад смо несрећни. Записује примере:  **жалити се некоме**  **жалити се на нешто**  **жалити се због нечега**  Како торба изгледа?  Она пита: „Зар ти није жао?”  Да ли је Весни жао?  Ко се још жали у тексту? Како Весна одговара својим оловкама?  Како Весна размишља? Прочитај те реченице наглас. Шта нам ове речи говоре о Весни? Каква је она девојчица? (слајд 5)  – Тражи од ученика да запишу реченице које описују Весну у своје свеске. | | | – Учествују у разговору.  – Одговарају на питања и записују нове речи и примере у својој свесци.  – Записују наслов у свеске и прате читање.  – Прате читање.  – Одговарају на питања.  – Решавају задатак у уџбенику.  – Одговарају на питања и одговоре поткрепљује навођењем делова из текста.  – Учествују у разговору, наводе примере из текста, износе своја запажања и размишљања.  – Записују примере усвојој свесци.  – Одговарају на питања и износе своја запажаља, закључују.  – Записују примере у својим свескама. | |
| **ЗАВРШНИ ДЕО ЧАСА** | | – Покреће електронску презентацију на којој се налазе лексичке вежбе (слајдови 2, 3, 4).  – Прати и усмерава рад ученика. | | | – Решавају задатке на електронској презентацији. | |
| **Домаћи задатак** | | – Задаје ученицима домаћи задатак – да напишу одговоре на питања из дела дидактичко-методичке апаратуре Разговарамо о тексту. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – записане нове речи и примери реченица:  – решени задаци у Читанци и на електронској презентацији. | | |  | |
| **Запажања наставника о реализацији часа** | |  | | | | |

**Прилози**:

1. Електронска презентација *Весна и торба*

2. Игра Отвори кутију

<https://wordwall.net/resource/18966392/%d0%b2%d0%b5%d1%81%d0%bd%d0%b0-%d0%b8-%d1%82%d0%be%d1%80%d0%b1%d0%b0>