|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **18.** *Јабука*, Драган Лукић. | | | **Корелација**: унутарпредметна |
| **Облици рада:** фронтални, индивидуални | | | **Наставна средства**:електронска презентација | | | |
| **Циљ часа** | Оспособљавање ученика читање и разумевање књижевног текста. | | | | | |
| **Кључне речи**: јабука, свађа, брат и сестра | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * разуме садржај кратког књижевног и по потреби адаптираног текста; * прати временски след догађаја у књижевном тексту и одреди место догађаја/збивања; * опише главног јунака; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике*. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1. Наташа Добрић, Гордана Штасни**  (2019).Српски као нематерњи језик. Читанка за пети разред основне школе *Јабука на дар*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Покреће електронску презентацију и започиње уводни разговор.  Модел за разговор:  Погледај фотографију, шта држи девојчица? Каква је јабука? Коме је она нуди?  Користећи 3. слајд на презентацији, пoнавља с ученицима раније усвојену лексику и уводи нову.  – Каква је јабука?  црвена, румена, укусна, округла  – Јабука је округла, може да се котрља.  **котрљати се**, котрљам се | | | – Прате презентацију, одговарају на питања, записују нове речи у своје свеске. | |
| **ГЛАВНИ ДЕО ЧАСА** | | – Наставља разговор током којег ће објаснити и остале речи непоходне за разумевање текста.  Модел за разговор:  Погледај фотографију (слајд 4). Шта видиш на њој? Где расту јабуке?  **воћњак**, -а  *Јабуке расту на дрвету, у воћњаку*.  Погледај фотографију (слајд 5). То је  **брдо**, -а с. род  *Брдо није високо*.  Покреће 6. слајд о објашњава реч  **ливада**, -е ж. род  *Ливада је зелена.*  *На ливади расте трава*.  Погледај фотографију (слајд 7). Кога видиш на ливади?  *На ливади су овце. Њих чува чобанин*.  – Погледај фотографије, ово су неки од ликова који ће се појављивати у нашој причи (слајд 8).  – Како изгледају деца на фотографији (слајд 9)? Зашто изгледају тако?  **посвађати се**, посвађам се  Имаш ли брата или сестру? Да ли се свађате? Није лепо свађати се. Лепо је кад се браћа и сестре лепо слажу.  – Најављује циљ часа и пише наслов на табли.    – Изражајно чита текст.  – Задаје ученицима задатак за проверу разумевања текста на 49. страни у читанци.  – Разговара с ученицима о тексту.  Где је расла јабука? Каква је она била? Ко је први желео да узме јабуку? Зашто се грана померила и рекла: „Нисам ја за тебе.”  Шта се десило кад је пала на земљу? Ко ју је угледао? Зашто су се они посвађали? Шта им је јабука рекла?  До кога се после докотрљала? Шта су и један и други помислили? Прочитај те реченице наглас.  Јабука је побегла и од њих. До кога се докотрљала? Шта је девојчица рекла кад ју је видела? Зашто се јабука насмешила? Шта је рекла?  – Наведи све ликове који се појављују у причи. Шта је јабука рекла свима осим девојчици?  – Какви су сви ликови осим ње (слајд 10)? | | | – Прате презентацију и наставникова објашњења, одговарају на питања, записују нове речи и примере у својој свесци.  – Учествују у разговору, причају о својим искуствима.  – Записују наслов и име аутора у своје свеске.  – Прате читање.  – Раде задатак.  – Учествују у разговору, закључују, наводе примере из текста којима поткрепљују своје мишљење.    – Наводе ликове из текста и записују њихове особине у своје свеске. | |
| **ЗАВРШНИ ДЕО ЧАСА** | | – Шта нам поручује аутор овог текста? Какав треба, а какав не треба бити? | | | – Изводе закључке. | |
| **Домаћи задатак** | | – Задаје ученицима домаћи задатак – да прочитају текст наглас код куће више пута и да се припреме за препричавање текста. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – решени задаци у читанци;  – забележене нове речи и изрази у свескама | | |  | |
| **Запажања наставника о реализацији часа** | |  | | | | |