|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А и Б програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **8.** *Како корњаче уче*, Гвидо Тартаља. | | | **Корелација**: унутарпредметна |
| **Облици рада:** фронтални, индивидуални | | | **Наставна средства**:читанка *Јабука на дар* | | | |
| **Циљ часа** | Читање и разумевање поетског текста. Усвајање нове лексике. | | | | | |
| **Кључне речи**: корњача, школа, учитељица, спавати | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * разуме садржај кратког књижевног и по потреби адаптираног текста; * чита наглас, с разумевањем, краћи познат текст писан ћирилицом или латиницом; * прати временски след догађаја у књижевном тексту и одреди место догађаја/збивања; * опише главног јунака; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1. Наташа Добрић, Гордана Штасни**  (2019).Српски као нематерњи језик. Читанка за пети разред основне школе *Јабука на дар*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Час започиње фотографијама корњача на електронској презентацији.  – Води уводни разговор с ученицима о томе какве животиње су корњаче, где живе, чиме се хране.  – Подсећа ученике на басну Зец и корњача која је обрађивану у 3. разреду. Ко се такмичио у басни? У чему су се такмичили? Ко је победио? Зашто?  Да ли је и у природи корњача бржа од зеца? Како се корњача креће? | | | – Ученици учествују у разговору, одговарајући на питања. | |
| **ГЛАВНИ ДЕО ЧАСА** | | – Наставља уводни разговор током којег семантизује нову лексику.  – Показује фотографију мале корњаче (слајд 4). Ово је мала корњача која се тек родила. Шта она ради?  Она треба што пре да дође до мора и заплива. Да ли је мама с њом? Маме корњаче закопају јаја у песак и оду, а мале корњаче изађу из јаја и саме оду у море. Нико се не брине о њима. Пошто су мале, могу да их поједу птице и друге веће животиње. Саме пливају, саме траже храну. Шта мислите како оне то науче? Да ли иду у школу за корњаче?  – Најављује песму и записује наслов и име аутора на табли.  – Користећи електронску презентацију, објашњава и остале речи и изразе и смешта их у минимални контекст.  – Интерпретативно чита песму.  – Поставља основна питања која се односе на садржај песме.  Ко су главни ликови у песми?  Шта су мале корњаче научиле у школи?  – Проверава разумевање песме користећи задатке из уџбеника на 9. страни у делу методичке апаратуре под насловом *Разумео/разумела сам песму*.  – Проверава одговоре ученика.  – Разговара са ученицима о садржају песме.  Модел за разговор:  Шта се деси чим мала корњача уђе у разред? После колико времена заспи и друга мала корњача?  Колико малих корњача има у разреду? Шта све оне рада на часу? Шта мислиш, ко је учитељица малим корњачама? Зашто она ништа не чини? Пронађи реч у песми која каже у каквој тишини спавају мале корњаче. Каква још може да буде тишина?  Каква је учитељица? Зашто је она мудра? Шта на крају и она уради?  Када се час завршава?  **Б**  – Како би се још могла звати ова песма? Смисли свој наслов који ће одговарати садржају песме.  – Позива ученике да читају песму наглас.  – Задаје ученицима задатак из дела дидактичко-методичке апаратуре *Причамо, пишемо*... | | | – Прате наставникова објашњења и учествују у разговору.  – Записују наслов и име аутора у својим свескама.  – Прате наставникова објашњења и записују нове речи и примере у својим свескама.  – Пажљиво прате читање.  – Прате читање.  – Одговарају на питања.  – Решавају задатак у уџбенику.  – Одговарају на питања и одговоре поткрепљује навођењем стихова из песме.  **Б**  – Смишљају други наслов који би такође одговарао песми.  – Читају песму наглас.  – Састављају реченице и читају их наглас. | |
| **ЗАВРШНИ ДЕО ЧАСА** | | – Понавља с ученицима нову лексику користећи вежбу на електронској презентацији – слајд 10. | | | – Усмено решавају вежбу на електронској презентацији. | |
| **Домаћи задатак** | | – Задаје ученицима домаћи задатак – да саставе кратку причу на основу песме *Како корњаче уче* и да науче песму напамет. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – записане нове речи и примери реченица:  – решени задаци у Читанци и на електронској презентацији. | | |  | |
| **Запажања наставника о реализацији часа** | |  | | | | |

**Прилог**:

1. Електронска презентација *Како корњаче уче*