|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А и Б програм** |
| **Наставна област:**  **Тип часа**:обрада | | | **Наставна јединица**:  **53.** *Одећа и обућа* **–** набавка одеће и обуће.  **Б** одржавање одеће и обуће | | | **Корелација**: унутарпредметна |
| **Облици рада:** фронтални, индивидуални | | | **Наставна средства:** уџбеник *Језичка култура* за 5. разред, електронска презентација | | | |
| **Циљ часа** | Оспособљавање ученика за свакодневну комуникацију на српском језику. | | | | | |
| **Кључне речи**: називи одевних предмета; продавнице одеће и обуће; куповина и одржавање одеће и обуће | | | | | | |
| **ОЧЕКИВАНИ ИСХОДИ**  Ученик/ученица ће умети да:  **–** разуме и користи предвиђени лексички фонд;  – разуме једноставна питања, кратке јасне налоге и информације битне за задовољење свакодневних животних потреба (нпр. у породици, школи итд.);  – разуме садржај кратког континуираног говореног текста (5 до 6 простих реченица) саопштеног стандардним језиком, изговореног разговетно, спорим темпом;  – исприча и напише у 4 до 6 реченица доживљене ситуације и своје планове. | | | | | | |
| **Литература за наставнике:**  **1. Крајишник**, **Весна** и **Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1.** **Добрић, Наташа** (2019).*Српски као нематерњи језик. Језичка култура. Радна свеска за пети разред основне школе*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Прозива ученике да читају своје домаће задатке. | | | – Читају домаће задатке – вежбе у уџбенику. | |
| **ГЛАВНИ ДЕО ЧАСА** | | – Задаје ученицима 6. задатак на 39. страни у уџбенику (од ученика који раде по Б програму очекује да конгруирају артибут с именицом у акузативу).  – Покреће електронску презентацију и разговор о набавци одеће и обуће.  Модел за разговор:  – Где обично набављамо/купујемо одећу? Постоје продавнице у којима се продаје и мушка, женска и дечија одећа – слајд 2, прва фотоградија.  **продавница одеће** / **бутик**  Погледајте излог и реците шта се продаје у овој продавници?  **излог**, -а м. род  – Ко може купити одећу у овој продавници? (фотографија 3)  Неке продавнице имају само женску одећу, а неке само мушку. Ви још увек носите дечију одећу. Постоје и продавнице које продају само дечију одећу.  Неке продавнице су специјализоване, продају једну врсту одеће. Погледај 4. фотографију и реци шта се ту продаје.  **продавница спортске опреме**  Шта све можемо купити у продавници спортске опреме?  Где купујемо обућу? Погледај фотографије (слајд 3) и реци шта се продаје у тим продавницама.  Погледај 4. и 5. фотографију. Где још можемо купити одећу и обућу?  **тржни центар**  У тржним центрима обично постоји много различитих продавница. Да ли идете у куповину у тржне центре? Зашто су они добри?  И на пијаци можемо купити одећу. Каква одећа се продаје на пијацама?  **половна одећа**  На пијацама има и нове и половне одеће. Зашто је добро куповати одећу на пијаци, а зашто није? Шта на пијаци не можемо?  У продавницама одеће постоје кабине у којима можемо пробати одећу. Зашто је то важно (слајд 4)?  **кабина**, -е ж. род  **пробати одећу**  Шта знамо кад пробамо одећу или обућу?  *Добро ми стоји.*  *Не стоји ми добро.*  *Свиђа ми се / не свиђа ми се...*  *Ципеле су ми мале. Треба ми већи број.*  – Дели ученицима картице које је унапред припремио на којима су информације с називом одевног предмета, његовом бојом и величином (примери картица налазе се у прилогу). Позива ученике да на основу картице кажу да ли им одговара одевни предмет/ обућа коју су извукли или им треба већи или мањи број.  – Ако нам одговара одећа или обућа коју смо пробали и ако нам одговара цена, онда обичо идемо на касу да платимо робу.  **каса**, -е ж. род  – Шта треба да урадимо кад купимо нешто? Тако је, треба да узмемо рачун.  узети рачун.  **Б**  – Одећу и обућу треба да перемо и чистимо. Ко пере вашу одећу? Чиме је перемо?  **опрана одећа**  Одећу треба и пеглати. Ко пегла вашу одећу?  **пеглати**, -ам  **испеглан**, -а, -о  Да ли сами слажете опрану и испеглану одећу? Шта ваши родитељи очекују од вас?  – Задаје ученицима 7. вежбу под а).  – Посматрај илустрације и реци како чистимо обућу? | | | – Раде 6. задатак у уџбенику, читају и проверавају решења.  – Учествују у разговору, записују нове речи и изразе у своје свеске.  – Прате презентацију, учествују у разговору и записују нове речи и изразе у своје свеске.  – Одговарају на питања.  Учествују у разговору и записују нову лексику у своје свеске.  – Извлаче картице, а затим усменим путем састављају реченице. На пример:  *Свиђа ми се црвена мајица. Добро ми стоји*.  – Прате наставникова објашњења, слајдове на презентацији и учествују у разговору.  **Б**  – Прате објашњења наставника, записују нове речи и учествују у дијалогу.  – Раде 7. а) задатак, а затим читају и проверавају решење.  – Задатак под б) раде усменим путем. | |
| **ЗАВРШНИ ДЕО ЧАСА** | | – Позива ученике да са другом/другарицом симулирају ситуацију – да купују одевни предмет који су извукли на картици. Модел дијалога налази се на слајду 5. | | | – Симулирају ситуацију према моделу датом у дијалогу. | |
| **ДОМАЋИ ЗАДАТАК** | | – Задаје ученицима 4. задатак на 38. страни у уџбенику.  **Б**  – Задаје ученицима да напишу 7. задатак под б) у уџбенику. | | |  | |
| **Начини провере остварености исхода** | | – правилно урађени задаци у уџбенику и на електронској презентацији;  – богатство лексике и језичких модела којим ученик располаже;  – састављени кратки описи одеће и обуће. | | |  | |
| **Запажања наставника о реализацији часа** | |  | | | | |

**Прилог**

**Примери картица за игру улога**

|  |  |  |  |
| --- | --- | --- | --- |
| bela majica kratkih rukava, veličina L | sive patike,  broj 37 | crveni duks,  veličina 136 | plava jakna,  veličina 172 |
| sobne papuče,  broj 42 | siva trenerka,  veličina XS | beli džemper,  veličina XL | šarena košulja,  veličina S |