|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **14.** *У библиотеци*, Душица Лукић. | | | **Корелација**: Грађанско васпитање |
| **Облици рада:** фронтални, индивидуални | | | **Наставна средства**:читанка *Јабука на дар*, електронска презентација | | | |
| **Циљ часа** | Читање и разумевање прозног текста. Усвајање нове лексике. | | | | | |
| **Кључне речи**: библотека, књиге, читати, библиотекар/библотекарка, члан, читалац | | | | | | |
| **ОЧЕКИВАНИ ИСХОДИ**  Ученик/ученица ће умети да:   * савладане (већ усвојене) садржаје из књижевности повеже са новим књижевноуметничким делом и користи их у његовом тумачењу; * разуме садржај кратког књижевног и по потреби адаптираног текста * прати временски след догађаја у књижевном тексту и одреди место догађаја/збивања; * разуме и користи предвиђени лексички фонд. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1. Наташа Добрић, Гордана Штасни**  (2019).Српски као нематерњи језик. Читанка за пети разред основне школе *Јабука на дар*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – На основу дела дидактичко-методичке апаратуре Пре него што прочитамо текст организује уводну активност.  – Прати и усмерава рад ученика. | | | – Састављају реченице са датим речима. | |
| **ГЛАВНИ ДЕО ЧАСА** | | – Покреће електронску презентацију и започиње разговор током којег семантизује нову лексику.  Модел за разговор:  Посматрај прву фотографију. Шта видиш на њој? То је место где се продају књиге.  **књижара**, -е  Ко ради у књижари? Ко купује књиге?  Када ти идеш у књижару? Шта тамо све можеш купити?  – Погледај другу илустрацију. Шта држе деца? Деца су у библиотеци.  **библиотека**, -е ж. род  У библиотеци узимамо/позајмљујемо књиге. Кад их прочитамо, вратимо их у библиотеку. У библоитеци ради  **библиотекар**, -а м. род  **библиотекарка**, -е ж. род  – Да бисмо узели књигу из библиотеке, треба да будемо чланови библиотеке.  **члан**, -а м. род  Како се постаје члан библиотеке? Да ли си ти члан неке библиотеке? Да ли у твојој школи постоји библиотека? У школским библиотекама не плаћамо ништа. Сви ученици могу бити чланови школске библиотеке.  – Ко иде у библиотеку?  **читалац**, читаоца; читаоци м. род  – Какве књиге волиш да читаш? Какве књиге те интересују?  **интересовати**, интересујем  интересовати некога/нешто  Интересује ме биологија.  Њега то не интересује.  Ништа ме не интересује.  – Најављује циљ часа и записује га на табли.  – Интерпретативно чита текст.  – Проверава разумевање текста користећи задатке из уџбеника на 13. страни у делу методичке апаратуре под насловом *Разумео/разумела сам текст*.  – Проверава одговоре ученика.  – Разговара са ученицима о садржају текста на основу питања у уџбенику на страни 13.  – Разговара с ученицима о порукама које шаље овај текст.  Модел за разговор:  Шта нам овај текст поручује – шта је добро и корисно радити, а шта не треба радити?  – Реченице које ученици наводе записује на табли:  *Треба ићи у библиотеку.*  *Треба читати књиге.*  *Добро је бити члан библиотеке.*  *Књигу треба вратити на време...*  *Не треба цепати књигу.*  *Не смемо уништавати књигу.*  *Не треба сећи слике из књиге...*  – Тражи од ученика да издвоје две најважније поруке овог текста. | | | – Учествују у разговору.  – Прате наставникова објашњења, одговарају на питања, причају о својим искуствима и записују нове речи и примере у својој свесци.  – Учествују у разговору, записују примере у своје свеске.  – Записују наслов у свеске и прате читање.  – Прате читање.  – Решавају задатак у уџбенику.  – Одговарају на питања и одговоре поткрепљује навођењем делова из текста.  – Изводе закључке на основу прочитаног текста, поткрепљују их примерима и износе своја запажања и размишљања.  – Наводе реченице и записују их у својој свесци.  – Одговарају на питања и износе своја запажаља, закључују.  – Издвајају најважније поруке текста | |
| **ЗАВРШНИ ДЕО ЧАСА** | | – Позива ученике да читају текст наглас.  – Понавља с ученицима нову лексику (слајд 5). | | | – Вежбају изражајно читање.  – Понављају нову лексику. | |
| **Домаћи задатак** | | – Задаје ученицима домаћи задатак – да саставе по једну реченицу с новим речима: библиотека, библиотекар/библиотекарка, читалац, члан, интересовати. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – записане нове речи и примери реченица:  – решени задаци у Читанци и на електронској презентацији. | | |  | |
| **Запажања наставника о реализацији часа** | |  | | | | |

**Прилог**:

1. Електронска презентација *У библиотеци*