|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А програм** |
| **Наставна област: КЊИЖЕВНОСТ**  **и ЈЕЗИЧКА КУЛТУРА**  **Тип часа**: **утврђивање** | | | **Наставна јединица**:  **50.** Разговори о тексту *Немој Јасна* Драгана Лукића. | | | **Корелација**: унутарпредметна |
| **Облици рада:** фронтални, индивидуални | | | **Наставна средства**:читанка *Јабука на дар*, електронска презентација | | | |
| **Циљ часа** | Оспособљавање ученика за свакодневну комуникацију. | | | | | |
| **Кључне речи**: Јасна, мама, лево, десно, горе, доле, пасти | | | | | | |
| **ОЧЕКИВАНИ ИСХОДИ**  Ученик/ученица ће умети да:   * разуме и користи предвиђени лексички фонд; * саставља реченице са раније усвајаним језичким моделима; * издваја експлицитне информације и изводи једноставне закључке на основу прочитаног текста; * преприча и напише у 4 до 6 реченица обрађени текст. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике*. Београд: Мисија ОЕБС-а у Србији.  **2. Звекић-Душановић, Душанка и Наташа Добрић**(2010). *Приручник за наставнике српског као нематерњег језика уз уџбенике од 5. до 8. разреда основне школе.* Београд: Завод за уџбенике.  **3.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1. Наташа Добрић, Гордана Штасни**  (2019).Српски као нематерњи језик. Читанка за пети разред основне школе *Јабука на дар*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Позива ученике да читају своје домаће задатке – одговоре на питања о тексту.  – Похваљује њихове радове и исправља евентуалне грешке. | | | – Читају своје домаће задатке. | |
| **ГЛАВНИ ДЕО ЧАСА** | | – Шта је мама говорила Јасни док су ишле улицом? Позива ученике да читају наглас те реченице и да руком покажу где Јасна не сме да гледа. Зашто је она стално опомињала Јасну? Зашто је Јасна пала? Шта је рекла на крају? Да ли је Јасна у праву? Куда је Јасна требало да гледа? Кажи Јасни куда треба гледати када се иде улицом.  – Јасна и мама су ишле улицом. Замислите да су биле у граду. Да видимо шта је све Јасно могла тамо да види.  – Сви треба да пазимо кад идемо улицом. Ако не пазимо можемо пасти као Јасна, али може да се деси и нешто горе.  – Покреће електронску презентацију *Немој, Јасна* (слајд 5) – на слајду се појављују опасне ситуације у којима неко може да се нађе ако не гледа пажљиво куда иде. Наставник тражи од ученика да на основу илустрације доврше реченицу: *Јасна, гледај*...  – Прелази на слајд 6, на којем су обележена поља – горе, доле, лево и десно. Најпре тражи од ученика да именују свако поље – лево, десно, горе и доле, а затим да састављају реченице према следећем моделу:  *Јасна гледај горе, горе је авион*.  – Користећи 7. и 8. слајд увежбава с ученицима раније усвајане језизичке моделе за исказивање забране и презент с везником да.  – Задаје ученицима да укратко препричају текст *Немој, Јасна* у својим свескама. | | | – Одговарају на питања.  – Читају реченице наглас и показују правац у ком Јасна не сме да гледа.  – Одговарају на питања и образлажу своје одговоре.  – Састављају реченице за сваку илустрацију која се појави на слајду.  *Јасна, гледај иде аутомобил*!  – Састављају реченице за сваку илустрацију која се појави у одговарајућем пољу.  – Састављају реченице на основу илустрација на слајдовима.  – Препричавају текст. | |
| **ЗАВРШНИ ДЕО ЧАСА** | | – Прозива ученике да читају препричане текстове. | | | – Читају препричане текстове. | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – решени задаци на електронској презентацији;  – препричани текстови. | | |  | |
| **Запажања наставника о реализацији часа** | |  | | | | |