|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **А и Б програм** |
| **Наставна област:**  **Тип часа**:обрада | | | **Наставна јединица**:  **76.** *У јануару, у фебруару...*  **–** исказивање временских односа. | | | **Корелација**: други страни језик |
| **Облици рада:** фронтални, индивидуални, групни | | | **Наставна средства**: електронска презентација, наставни лист, картице за игру | | | |
| **Циљ часа** | Оспособљавање ученика за свакодневну комуникацију на српском језику. | | | | | |
| **Кључне речи**: у + назив месеца | | | | | | |
| **ОЧЕКИВАНИ ИСХОДИ**  Ученик/ученица ће умети да:  **–** разуме и користи предвиђени лексички фонд;  **–** разуме једноставна питања, кратке јасне налоге и информације битне за задовољење свакодневних животних потреба (нпр. у породици, школи итд.);  **–** разуме садржај кратког континуираног говореног текста (5 до 6 простих реченица) саопштеног стандардним језиком, изговореног разговетно, спорим темпом;  **–** чита наглас, с разумевањем, краћи познат текст писан ћирилицом или латиницом. | | | | | | |
| **Литература за наставнике:**  **1. Крајишник**, **Весна** и **Душанка Звекић- Душановић** (2017). *Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих*. Приручник за наставнике. Београд: Мисија ОЕБС-а у Србији.  **2.** **Крајишник**, **Весна** и **Александар Догнар** (2019). *Препоручена лексика за предмет Српски као нематерњи језик за други циклус обавезног образовања*. Београд: Мисија ОЕБС-а у Србији. | | | | **Литература за ученике:**  **1.** **Добрић, Наташа** (2019).*Српски као нематерњи језик. Језичка култура. Радна свеска за пети разред основне школе*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Проверава како су ученици урадили домаћи задатак – писање датума.  – Дели ученике у 2, 3 или 4 групе у зависности од тога колико их има у одељењу и позива их да играју игру.  Унапред припреми комплете картица (у зависности од броја група) на којима је с једне стране исписан назив месеца у години, а на полеђини редни број месеца. Ученици су у оквиру групе подељени на две групе и играју једни против других – ученик из прве групе изабере картицу и на основу броја треба да каже који је то месец у години. Ако погоди узима картицу, ако погреши, картица остаје на столу и извлачи противнички играч. Победник је група која сакупи више картица. | | | – Показују своје домаће задатке.  – Играју игру. | |
| **ГЛАВНИ ДЕО ЧАСА** | | – Подсетили смо се назива месеци у години. Данас ћемо учити како ове називе користимо у реченици.  – Пише наслов на табли:  *У јануару, у фебруару*...  – Сви називи месеци у српском језику су мушког рода (слајд 2):  **тај** јануар, фебруар, март...  Кажемо:  *У јануару, у фебруару, у марту...*  – Код назива месеци који се завршавају на -*бар* јавља се непостојано **а** (слајд 3).  *септембар – у септембру*  *октобар – у октобру*  *новембар – у новембру*  *децембар – у децембру*  – Покреће 4. и 5. слајд на електронској презентацији и тражи од ученика да кажу у ком се месецу дешава оно што виде на фотогравијама.  – Дели ученицима наставне листове с текстом песме *Година*.  – Задаје ученицима да прочитају песму у себи и да одговоре на питања. У одговорима треба да користе модел који се увежбава – у јануару, у априлу...  – Обилази ученике, прати и усмерава њихов рад.  – Прозива ученике да читају одговоре на питања.  – Позива ученике да читају песму наглас – може је поделити тако да један ученик чита једну строфу, други следећу... | | | – Прате наставникова објашњења, записују наслов у своје свеске.  – Прате објашњења наставника, записују примере у своје свеске.  – Прате објашњења наставника и записују датуме у своје свеске.  – Састављају реченице на основу фотографија.  – Читају песму у себи.  – Одговарају на питања на наставном листу.  – Читају одговоре.  – Читају песму наглас. | |
| **ЗАВРШНИ ДЕО ЧАСА** | | – Тражи од ученика да залепе наставне листове с песмом у своје свеске. | | | – Лепе наставне листове у свеске. | |
| **ДОМАЋИ ЗАДАТАК** | | – Задаје ученицима да прочитају песму више пута код куће наглас и да науче строфе по избору. | | |  | |
| **Начини провере остварености исхода** | | – правилно урађени задаци на наставном листу;  – записани примери у свесци. | | |  | |
| **Запажања наставника о реализацији часа** | |  | | | | |