|  |  |  |  |  |  |  |
| --- | --- | --- | --- | --- | --- | --- |
| Наставни предмет:  **Српски као нематерњи језик** | | | | | | Разред: **V**  **Б програм** |
| **Наставна област: КЊИЖЕВНОСТ**  **Тип часа**: **обрада** | | | **Наставна јединица**:  **102.** *Зец на спавању*, шаљива народна прича. | | | **Корелација**: Матерњи језик |
| **Облици рада:** фронтални, индивидуални | | | **Наставна средства**:читанка *Јабука на дар*, електронска презентација | | | |
| **Циљ часа** | Читање и разумевање књижевноуметничког текста. | | | | | |
| **Кључне речи**: путник, зец, пропали планови | | | | | | |
| **ОЧЕКИВАНИ ИСХОДИ**  Ученик/ученица ће умети да:  – савладане (већ усвојене) садржаје из књижевности повезује са новим књижевноуметничким текстовима и користи их у њиховом тумачењу;  – искаже сопствени доживљај књижевног дела;  – одреди тему, главни мотив и ликове;  – преприча (уз помоћ наставника и постављених питања) фабулу кратког наративног текста;  – препозна сличне мотиве у књижевним делима на матерњем језику. | | | | | | |
| **Литература за наставнике:**  **1. Крајишник**, **Весна и Душанка Звекић- Душановић** (2017). Општи стандарди постигнића за предмет Српски као нематерњи језик за крај првог и другог циклуса обавезног образовања, општег средњег образовања и основног образовања одраслих. Приручник за наставнике. Београд: Мисија ОЕБС-а у Србији.  **2. Илић, Павле**(1998). *Методика наставе. Српски језика и књижевност у наставној теорији и пракси.* Нови Сад: Змај. | | | | **Литература за ученике:**  **1. Наташа Добрић, Гордана Штасни**  (2019).Српски као нематерњи језик. Читанка за пети разред основне школе *Јабука на дар*. Београд: Завод за уџбенике. | | |
| **Методичке напомене** | | | | | | |
|  | | | | | | |
| **СТРУКТУРА И ТОК ЧАСА** | | | | | | |
| **АКТИВНОСТИ** | | **АКТИВНОСТИ НАСТАВНИКА** | | | **АКТИВНОСТИ УЧЕНИКА** | |
| **УВОДНИ ДЕО**  **ЧАСА** | | – Започиње уводни разговор о домаћим животињама:  Модел за разговор:  Имате ли некога ко живи на селу? Кога имате? Када идете на село? Које домаће животиње имају ваши рођаци или пријатељи који живе на селу?  – Задаје ученицима уводни задатак из дела дидактичко-методичке апаратуре Пре него што прочитамо текст. | | | – Учествују у разговору.  – Повезују називе животиња са називима њихових младунаца. | |
| **ГЛАВНИ ДЕО ЧАСА** | | – Наставља разговор којим ће ученике припремити за обраду текста и семантизовати нову лексику.  – У претходном задатку сте се подсетили назива младунаца неких домаћих животиња. Покреће електронску презентацију и уводи нову лексику. Показује једну по једну фотографију, тражи од ученика да именују животињу, а онда уводи називе младунаца (слајдови 2, 3 и 4).  **јаре**, јарета с. р.  **теле**, телета с. род  **ждребе**, ждребета с. род  – Како људи користе коња? Неко се бави и тим спортом.  **јахати**, -ашем  Попети се, сести на коња каже се:  **узјахати**, -ашем  – Најављује циљ часа и пише назив текста и на табли.  *Зец на спавању*, шаљива народна прича  – Тражи од ученика да пажљиво прате читање и запишу у своје свеске називе животиња који се појављују у причи.  – Интерпретативно чита текст.    – Тражи од ученика да наведу животиње које су записали.  – Разговор о тексту:  – Ко је главни лик у овој шаљивој народној причи? Куда је он пролазио? Кога је угледао у башти? Шта је помислио? Да ли је лако ухватити зеца?  – Подсетимо се путникових размишљања, допуните текст на 51. страни у читанци (*Разговарамо, пишемо*).  – Зашто су пропали путникови планови?  – Прича се зове *Зец на спавању*. Објасни зашто. Често је наслов приче и тема текста, али ми причи можемо дати и другачију наслов. Смисли други наслов за ову причу.  Наставник бира неке од најуспешнијих наслова и записује их као тему приче.  **Тема**: Пропали планови / Како су пропали путникови планови  – Зашто је ово шаљива народна прича? Шта ти је у њој било смешно?  – Да ли на твом матерњем језику постоји слична прича? О чему говори? | | | – Прате презентацију и записују нове речи у своје свеске.  – Прате објашњења, учествују у разговору и записују нове речи и примере у своје свеске.  – Прате наставникова објашњења, записују нове речи у своје свеске.  – Записују наслов у своје свеске.  – Прате читање, записују називе животиња који се јављају у причи.  – Наводе животиње које су записали.  – Одговарају на питања.  – Допуњавају текст.  – Препричавају део текста који о томе говори.  – Одговарају на питања, износе своја мишљење и образлажу га.  – Смишљају други наслов за причу.  – Износе своје мишљење и образлажу га.  – Кратко монолошко излагање. | |
| **ЗАВРШНИ ДЕО ЧАСА** | | – Позива неког од ученика да на основу илустрација на 5. слајду преприча текст. | | | – Прате илустрације и препричавају текст. | |
| **Домаћи задатак** | | – Задаје ученицима да ураде задатке из дела дидактичко-методичке апаратуре *Препричавамо*. | | |  | |
| **Начини провере остварености исхода** | | – посматрање и праћење ученичког залагања на часу, одговора на питања и закључивања;  – богатство лексичког фонда који ученик користи;  – записане нове речи;  – анализиран текст;  – одређена тема. | | |  | |
| **Запажања наставника о реализацији часа** | |  | | | | |